"Cu toate acestea, având în vedere criza generată de influxul de produse agroalimentare ucrainene pe piața națională și europeană, am adoptat măsuri de salvgardare consolidate pentru a preveni și contracara efectele negative asupra pieței în statele membre ale UE", a declarat
Motreanu, într-un mesaj transmis pe Facebook.
Potrivit prim-vicepreședintele PNL, Comisia Europeană va lua, astfel, măsurile necesare, inclusiv reintroducerea taxelor vamale, în cazul în care constată că importurile unui anumit produs conduc la perturbări ale pieței înoricare dintre statele sale membre sau la nivel UE.
Pentru produsele deosebit de sensibile, cum ar fi păsările de curte, ouăle și zahărul, noua legislație introduce un mecanism automat de salvgardare, care garantează că importurile scutite de taxe vamale ale acestor produse vor fi plafonate la nivelurile din perioada 2022-2023, a mai spus acesta.
"Împreună cu Danie Buda și Iuliu Winkler, am depus singurele amendamente care au fost adoptate în plen, prin intermediul cărora:
« Am prevăzut extinderea măsurilor de salvgardare și la alte produse sensibile, precum cerealele și mierea.
« Perioada de declanșare a frânei de urgență a fost redusă de la 3 săptămâni la 14 zile.Declanșarea frânei de urgență presupune activarea rapidă a unor măsuri de protecție comercială sau a unor restricții la import pentru a contracara efectele negative asupra pieței cauzate de un flux neașteptat sau excesiv de produse provenite din Ucraina", a arătat europarlamentarul PNL.
Citește și Dan Motreanu și Daniel Buda (PNL) au solicitat Comisiei Europene creșterea bugetului pentru a oferi sprijin fermierilor